จงสรุปเรื่อง ซิลิโคน คืออะไรคะ
ซิลิโคน Silicone ซิลิโคนมีสรรพคุณคุณสมบัติอย่างไร ซิลิโคนมีกลไกการออกฤทธิ์อย่างไร ซิลิโคนมีรูปแบบการจัดจำหน่ายอย่างไร ซิลิโคนมีขนาดการบริหารยาอย่างไร เมื่อมีการสั่งยา ควรแจ้งแพทย์พยาบาล และเภสัชกรอย่างไร หากลืมใช้ยาควรทำอย่างไร ซิลิโคนมีผลไม่พึงประสงค์อย่างไร มีข้อควรระวังการใช้ซิลิโคนอย่างไร ซิลิโคนมีปฏิกิริยาระหว่างยากับยาตัวอื่นอย่างไร ควรเก็บรักษาซิลิโคนอย่างไร ซิลิโคนมีชื่ออื่นอีกไหมผลิตจากบริษัทอะไรบ้าง ยารักษาโรค Pharmaceutical drug ข้อปฏิบัติพื้นฐานในการใช้ยาทุกชนิด แผลเป็นนูน Keloid แผล Wound ไซเมทิโคน Simethicone แอร์เอกซ์ Air-X สารซิลิโคนSilicone หรือจะเรียกว่า โพลีไซล็อกเซนPolysiloxane มีโครงสร้างเคมีพื้นฐานประกอบด้วยธาตุซิลิคอน Si หรือ Silicon ออกซิเจน O หรือOxygen คาร์บอน Cหรือ Carbon และไฮโดรเจนH หรือ Hydrogen ในยุคปัจจุบัน ในการนำซิลิโคนไปใช้งาน อาจมีธาตุอื่นปนอยู่ในโครงสร้างของซิลิโคน เพื่อสามารถนำซิลิโคนไปใช้ประโยชน์ในลักษณะต่างๆได้มากยิ่งขึ้น คุณสมบัติของซิลิโคนโดยทั่วไปเป็นดังนี้ นำความร้อนได้ต่ำ หรืออาจกล่าวว่าซิลิโคนจะป้องกันความร้อนได้ระดับหนึ่ง เป็นสารประกอบที่ไม่ค่อยเกิดปฏิกิริยาเคมีกับสารประกอบอื่นๆ มีความเป็นพิษต่ำ เป็นสารประกอบที่ป้องกันการซึมผ่านของน้ำ ไม่ใช่สารอาหาร จึงไม่พบเห็นการเติบโตของทั้ง เชื้อราและแบคทีเรีย บนสารซิลิโคน ซิลิโคนทนต่อ ออกซิเจน โอโซน รังสียูวี จึงเป็นเหตุผลทำให้มีการใช้ซิลิโคน ในงานอุตสาหกรรมอย่างกว้างขวาง มีคุณสมบัติเป็นฉนวนไฟฟ้า จึงนำมาใช้ในส่วนประกอบของเครื่องใช้ไฟฟ้าหลาย ประเภท ซิลิโคนมีช่องอากาศระหว่างโมเลกุล เมื่อนำมาผลิตถุงมือยาง จะทำให้มีอากาศไหลเวียนเข้า-ออกได้ดีกว่าถุงมือยางสังเคราะห์Butyl rubber ประโยชน์ด้านนี้เองทำให้อุตสาหกรรมยา นำซิลิโคนไปผลิตเป็นเจลทาผิวหนังเพื่อป้องกันการเกิดแผลเป็นนูน ดังนั้น สามารถสรุปประโยชน์ของซิลิโคนที่พบเห็นการนำมาใช้ในชีวิตประจำวันดังนี้ เช่น 1. ใช้ซิลิโคนมาผลิตเป็นจาระบีและสารหล่อลื่นที่ใช้กับอุตสาหกรรมยานยนต์ 2. ใช้กับอุตสาหกรรมเส้นใย โดยใช้ซิลิโคนมาผสมกับไนล่อนทำให้ได้ผลิตภัณฑ์ เป็นผืนผ้าที่กันน้ำได้ 3. ใช้ทำพิมพ์ยางซิลิโคนสำหรับขึ้นรูปพิมพ์ของขนมหวาน 4. ใช้เป็นสารลดฟองในอุตสาหกรรมยาและเครื่องสำอาง 5. ซิลิโคนเหลว ใช้เป็นสารไล่ความชื้นบนวัสดุอุปกรณ์ในโรงงานอุตสาหกรรม 6. ใช้ในอุตสาหกรรมการผลิตเครื่องไฟฟ้า โดยทำเป็นฉนวนของอุปกรณ์เพื่อป้องกัน ไฟฟ้ารั่ว 7. ผลิตเป็นโฟมFoamสำหรับดับเพลิง ซึ่งพบเห็นการใช้ซิลิโคนในอุปกรณ์ดับเพลิงกับธุรกิจการบิน 8. ใช้ซิลิโคนเป็นส่วนประกอบในผลิตภัณฑ์ดูแลผิวหนัง รวมถึงผลิตภัณฑ์บำรุงเส้นผม หรือเป็นองค์ประกอบของเครื่องสำอางที่เน้นจุดขายด้วยสีสันต่างๆ 9. ใช้ซิลิโคนเป็นสารป้องกันการซึมของน้ำในงานเดินท่อประปา 10. ใช้เป็นวัตถุดิบผลิตของเล่นในเด็ก 11. ใช้ผลิตวัสดุอุปกรณ์ทางการแพทย์ เช่น ท่อช่วยหายใจ ใช้ซิลิโคนเพื่อเคลือบสายสวน ปัสสาวะ ใช้ทำศัลยกรรมพลาสติก เช่น เสริมดั้งจมูก อนึ่ง ในบทความนี้จะกล่าวถึง ซิลิโคน ในแง่มุมของยาเท่านั้น ซึ่งคือเภสัชภัณฑ์ ซิลิโคนเจล ที่ใช้เป็นยาป้องกันการเกิดแผลเป็นนูนของผิวหนัง นอกจากนั้น ยังจะไม่กล่าวถึงซิลิโคนในด้านศัลยกรรมพลาสติกด้วย ซิลิโคนมีสรรพคุณคุณสมบัติอย่างไร การใช้ซิลิโคนสรรพคุณในด้านยารักษาโรคของซิลิโคนที่พบเห็นการใช้ในสถานพยาบาลของไทยคือ ใช้ป้องกันการเกิดแผลเป็นนูนKeloidที่เกิดจาก รอยมีดผ่าตัด แผลที่เกิดจากอุบัติเหตุ และแผลไหม้ ซิลิโคนมีกลไกการออกฤทธิ์อย่างไร นักวิทยาศาสตร์ได้พยายามคิดค้นประดิษฐ์และใช้กลไกของซิลิโคนเพื่อยับยั้งการเกิดแผลเป็นนูน โดยมีคำอธิบายดังนี้ มาสต์เซลล์Mast cell เป็นเซลล์เม็ดเลือดขาวชนิดหนึ่งที่พบในหลอดเลือดที่หล่อเลี้ยงเนื้อเยื่อเกี่ยวพันของผิวหนัง หลังจากเกิดบาดแผล มาสต์เซลล์ซึ่งเกี่ยวข้องกับระบบ ภูมิคุ้มกันต้านทานโรคจะทำให้เกิดการอักเสบ และกระตุ้นให้เกิดอาการบวมจากอักเสบของบาดแผล ซิลิโคนจะยับยั้งการขยายตัวของหลอดเลือด ส่งผลลดการทำงานของมาสต์เซลล์และยังช่วยชะลอการซ่อมแซมเนื้อเยื่อผิวหนังในเป็นลักษณะค่อยเป็นค่อยไป นอกจากนี้ รอยบาดแผลที่ปกคลุมด้วยซิลิโคนสามารถควบคุม อุณหภูมิ ความชื้น แรงดันหรือแรงตึงผิวต่างๆให้อยู่ในเงื่อนไขหรือในสัดส่วนที่พอเหมาะต่อการสมานแผล ด้วยกลไกเหล่านี้ จึงทำให้เกิดแผลเป็นนูนน้อยที่สุด ซิลิโคนมีรูปแบบการจัดจำหน่ายอย่างไร ทางการแพทย์ ซิลิโคนมีรูปแบบการจัดจำหน่าย เช่น ซิลิโคนเจลที่มีส่วนประกอบของ Cyclopentasiloxane และ Silicone crosspolymer 98 Vitamin C 2 หมายเหตุ อย่าสับสนระหว่างยา Simethicone กับ Silicone ยาSimethicone ที่ใช้เป็นยารับประทานเพื่อขับลมในโรคระบบทางเดินอาหาร จะประกอบด้วย Silicone Silicon dioxide ซิลิโคนมีขนาดการบริหารยาอย่างไร ซิลิโคนมีขนาดการบริหารยาใช้ยา เช่น ผู้ใหญ่ ทาซิลิโคนเจลบนรอยแผลวันละ 2 ครั้ง เช้า-เย็น โดยการทาต้องครอบคลุมพื้นที่ของรอยบาดแผล และตามคำสั่งแพทย์ เด็ก ทางคลินิก ยังไม่มีข้อมูลชัดเจน เรื่องประสิทธิผล ขนาดยา และความปลอดภัยของการใช้ยานี้ การใช้ยานี้ในเด็กจึงอยู่ในดุลพินิจของแพทย์เป็นกรณีๆไป อนึ่ง ห้ามใช้ซิลิโคนเจล ทารอยแผลสด หรือแผลเปิด หมายเหตุ ขนาดยาและระยะเวลาในการใช้ยาที่ระบุในบทความนี้ เป็นเพียงตัวอย่างหนึ่งเท่านั้น ไม่สามารถใช้ทดแทนคำสั่งใช้ยาของแพทย์ได้ การใช้ยาที่ เหมาะสมควรต้องปรึกษาแพทย์หรือเภสัชกรก่อนเสมอ เมื่อมีการสั่งยา ควรแจ้งแพทย์พยาบาล และเภสัชกรอย่างไร เมื่อมีการสั่งยาทุกชนิดรวม ซิลิโคน ผู้ป่วยควรแจ้งแพทย์พยาบาล และเภสัชกร ดังนี้ ประวัติแพ้ยาทุกชนิด เช่น กินยาใช้ยาแล้ว คลื่นไส้มาก ขึ้นผื่น หรือ แน่นหายใจติดขัดหายใจขัดหายใจลำบาก มีโรคประจำตัวต่างๆ รวมทั้งกำลังกินยาใช้ยาอะไรอยู่ เพราะซิลิโคนเจล อาจส่งผลให้อาการของโรคเหล่านั้นรุนแรงขึ้น หรือเกิดปฏิกิริยาระหว่างยากับยาอื่นๆที่กินที่ใช้อยู่ก่อน หากเป็นสุภาพสตรีควรแจ้งว่าอยู่ในภาวะตั้งครรภ์มีครรภ์ หรือกำลังให้นมบุตรเพราะยาหลายประเภทสามารถผ่านทางน้ำนมหรือรก และเข้าสู่ทารกจนก่อให้เกิดผลข้างเคียงได้ หากลืมใช้ยาควรทำอย่างไร หากลืมทายาซิลิโคนเจล สามารถใช้ยาทันทีเมื่อนึกขึ้นได้ ถ้าเวลาใกล้เคียงกับการใช้ยาในครั้งถัดไป ไม่จำเป็นต้องเพิ่มปริมาณยาเป็น 2 เท่า ให้ใช้ยาที่ขนาดปกติ อย่างไรก็ตาม การลืมใช้ยาบ่อยๆหลายครั้ง ย่อมส่งผลเสียต่อผู้ป่วยโดยตรง เพราะอาจทำให้แผลเป็นนูนกิดขึ้นได้ง่าย อนึ่ง ในผู้ป่วยแต่ละราย แพทย์อาจแนะนำวิธีใช้ยาเมื่อลืมทายาในลักษณะที่แตกต่างกันออกไป ทั้งนี้ขึ้นกับอาการเจ็บป่วยของโรคแต่ละประเภท ดังนั้นจึงควรปรึกษาแพทย์ล่วงหน้าไว้ก่อนว่า ควรทำอย่างไรเมื่อตนเองลืมใช้ยานั้นๆ ซิลิโคนมีผลไม่พึงประสงค์อย่างไร ยาซิลิโคนเจล สามารถทำให้เกิดผลไม่พึงประสงค์จากยา ผลข้างเคียงอาการข้างเคียง เช่น มีอาการ ปวด แดง หรือรู้สึกระคายเคือง บริเวณผิวหนังที่ทายานี้ มีข้อควรระวังการใช้ซิลิโคนอย่างไร มีข้อควรระวังการใช้ยาซิลิโคนเจล ดังนี้ เช่น ห้ามใช้กับผู้แพ้ยานี้ ห้ามใช้ซิลิโคนเจลทา แผลเปิด แผลสด ห้ามรับประทาน หรือใช้เป็น ยาหยอดตา ยาหยอดจมูก ยาหยอดหู ห้ามทายาซิลิโคนเจล ตรงรูทวารหนัก หรือช่องคลอด ห้ามใช้ยาที่มีสภาพของภาชนะบรรจุฉีดขาด ใช้ยานี้ตามคำสั่งแพทย์ ห้ามแบ่งยาให้ผู้อื่นใช้ ห้ามใช้ยาหมดอายุ ห้ามเก็บยาหมดอายุ อนึ่ง ทุกคนต้องตระหนักถึงความปลอดภัยจากการใช้ ยาที่รวมถึง ยาแผนปัจจุบันทุกชนิดรวมยาซิลิโคนเจลด้วย ยาแผนโบราณ อาหารเสริม ผลิตภัณฑ์เสริมอาหาร ทุกชนิด และสมุนไพรต่างๆ เพราะยามีทั้งให้คุณและให้โทษ ดังนั้นเมื่อมีการใช้ยาทุกครั้งควรต้องปฏิบัติตามข้อปฏิบัติพื้นฐานในการใช้ยาทุกชนิดอ่านเพิ่มเติมได้ในเว็บ haamor.com บทความเรื่อง ข้อปฏิบัติพื้นฐานในการใช้ยาทุกชนิด รวมทั้งควรต้องปรึกษาเภสัชกรประจำร้านขายยาก่อนซื้อยาใช้เองเสมอ ซิลิโคนมีปฏิกิริยาระหว่างยากับยาตัวอื่นอย่างไร ด้วยซิลิโคนเจล เป็นยาทาเฉพาะผิวหนังภายนอก จึงยังไม่มีรายงานพบเห็นการเกิดปฏิกิริยาระหว่างยากับยารับประทานชนิดใดๆ ควรเก็บรักษาซิลิโคนอย่างไร ควรเก็บรักษายาซิลิโคนเจล ดังนี้ เช่น เก็บยาประเภทซิลิโคนภายใต้อุณหภูมิห้องที่เย็น หรือเก็บตามเงื่อนไขที่ระบุใน เอกสารกำกับยา ห้ามเก็บซิลิโคนเจลในช่องแช่แข็งตู้เย็น ไม่เก็บซิลิโคนเจลที่หมดอายุแล้ว เก็บซิลิโคนเจลในภาชนะที่ปิดมิดชิด พ้นแสงแสงแดด ความร้อนและความชื้น เก็บซิลิโคนเจลให้พ้นมือเด็กและสัตว์เลี้ยง ไม่เก็บซิลิโคนเจลใกล้แหล่งกำเนิดความร้อน ห้ามทิ้งซิลิโคนทุกชนิดรวมชนิดเจลลงในแม่น้ำลำคลอง หรือในแหล่งน้ำตามธรรมชาติ ซิลิโคนมีชื่ออื่นอีกไหม ผลิตจากบริษัทอะไรบ้าง ซิลิโคนเจล มียาชื่อการค้า และบริษัทผู้ผลิตผู้จำหน่าย เช่น ชื่อการค้า บริษัทผู้ผลิต Clenascar C Gel คลีนาสการ์ ซี เจล Bangkok Lab Cosmetic  

​
ซิลิโคน Silicone หรือ สารซิลิโคน ในยุคปัจจุบัน ในการนำซิลิโคนไปใช้งาน อาจมีธาตุอื่นปนอยู่ในโครงสร้างของซิลิโคน เพื่อสามารถนำซิลิโคนไปใช้ประโยชน์ได้มากที่สุด ปัจุบัน ซิลิโคน เกี่ยวข้องกับอุสหกรรมเส้นใย ใช้เป็นสารลดฟองในอุตสาหกรรมยาและเครื่องสำอาง ใช้เป็นสารไล่ความชื้นบนวัสดุอุปกรณ์ในโรงงานอุตสาหกรรม ทำเป็นฉนวนของอุปกรณ์เพื่อป้องกัน ไฟฟ้ารั่ว ใช้ซิลิโคนเป็นสารป้องกันการซึมของน้ำในงานเดินท่อประปา ใช้เป็นวัตถุดิบผลิตของเล่นในเด็ก ส่วนสรรพคุณทางการแพทย์ของ ซิลิโคน คือ ใช้ป้องกันการเกิดแผลเป็นนูน แผลที่เกิดจากอุบัติเหตุ และแผลไหม้ แต่ถึงกระนั้น ก่อนใช้ซิลิโคน เราควรแจ้งแพทย์และพยาบาล ถึงประวัติการแพ้ยา และโรคประจำตัวของเรา 
-ผลข้างเคียงจากการใช้ ซิลิโคน คือ มีอาการ ปวด แดง หรือรู้สึกระคายเคือง บริเวณผิวหนังที่ทายานี้
-ข้อควรระวังในการใช้ ซิลิโคน มีดังนี้ ห้ามใช้ซิลิโคนเจลทา แผลเปิด แผลสด ห้ามรับประทาน ห้ามทายาซิลิโคนเจล ตรงรูทวารหนัก ห้ามใช้ยาหมดอายุ ห้ามใช้ยาที่มีสภาพของภาชนะบรรจุฉีดขาด
-วิธีเก็บรักษาซิลิโคนที่ถูกต้อง ควรเก็บยาประเภทซิลิโคนภายใต้อุณหภูมิห้องที่เย็น ก็บซิลิโคนเจลในภาชนะที่ปิดมิดชิด เก็บให้พ้นแสงแดด  เก็บซิลิโคนเจลให้พ้นมือเด็กและสัตว์เลี้ยง ห้ามทิ้งซิลิโคนทุกชนิดรวมชนิดเจลลงในแม่น้ำลำคลอง
17.เภสัชวิทยา Pharmacology